Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 19560

b) A Q0, Q1, Qn pontok a repülőgép helyzetét a mért repülési pályán t0, t1 és tn időpillanatokban jelölik - a sorrendek megfelelően. Tekintsük a Q1 pontot úgy, hogy az itt kibocsátott zajt a K mérőpont t1 időpillanatban egyharmad oktávsávos SPL(i)1 értékekként észlelte. A referencia repülési pályán ennek megfelelő helyzetet a Qr1 pont jelöli arra a zajra, amelyet a Kr mérőpont tr1 időpillanatban egyharmad oktávsávos SPL(i)r1 értékekként észlelt. A Q1K és Qr1Kr -a sorrend szerint- a mért és a referencia zajáterjedési pályák. A Qr0 és Qrn, hasonló módon, a referencia repülési pályán lévő és a mért pályán található Q0 és Qn-nek megfelelő pontok. Q0 és Qn megválasztása olyan, hogy a Qr0 és Qrn között (az alábbiak szerint kiszámított és leírt) a csúcsérték 10 dB-es tartományán belül lévő minden PNLTr érték fedve legyen. Ez esetben Kr csak annyiban van kijelölve, hogy az egy meghatározott oldalsó vonal mentén helyezkedik el. Kr és Qr1 helye ennek megfelelően abból a feltételezésből határozható meg, hogy: 1) Q1K és Qr1Kr saját vonatkozó repülési pályáikkal ugyanazt a θ1 szöget zárják be minden t1 időpillanatban; és 2) ψ1 és ψ1r szögek közötti különbséget az időbeli alakulás vonatkozó tartama során a bizonyítványt kiállító hatóság által jóváhagyott módszer szerint tartják a lehető legkisebb értéken.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes